Desember | 2012 | Binne die Glashuis
Month: Desember, 2012
Gesonde "Vader" Kersfees
Die paar plekke waarin die Bybel na Josef verwys is alles goeie dele. Hy bly getrou aan Maria, al hoor hy die nuus dat sy swanger is deur Iemand anderste. Hy reël vir sy vrou skuilplek in 'n oorvol Jerusalem. Nêrens praat die Bybel van enige vroedvrou wat rondgehang het nie, so dit is vir my aanneembaar dat Josef mos gehelp het met die geboorte van Jesus. Later het hy weer God gehoorsaam om sy vrou en pasgebore seun uit Jerusalem te neem om weg te kruip in Egipte om te vlug van koning Herodes. Hierdie is die tweede keer wanneer Josef vir God moes glo met sy geloof en nie met sy Joodse verstand nie. Eers glo hy dat Maria swanger geword het deur God. (Baie vrouens het daardie verskoning al probeer sedert Maria maar ek twyfel of enige iemand dit weer sal glo.) En nou moet Josef, wat 'n Jood is met sy vrou en kind, wat 'n Joodse familie is, na Egipte toe vlug. Egipte vir die Jode hou nie regtig baie goeie herinneringe in nie. (Lees net einde Genesis en begin Eksodus as jy my nie glo nie.) Josef was ook die persoon wat Jesus sy ambag geleer van skrynwerker.
Raak ontslae van die Bybelkenner en verkoop jouself net as 'n seksuoloog!
Anoniem skryf: Timothy ek dink jy moet eerder God / godsdiens heeltemal verwyder van gesonde seks. Hoe jy dinge sien is jy besig om grys areas te skep, jy het die Bybel aangehaal en dit se duidelik jy mag nie kyk en begeer nie. PUNT niks van dit hang af of jy gemaklik is met jou seksualiteit nie. Ek dink jy is besig om dit wat in die Bybel staan te overrule met jou eie opinie. Wees jy die seksuoloog en laat die Bybel die Bybel bly en los die Kerk en hul menings waar dit hoort.
Hierdie is nie die eerste keer dat ek hierdie versoek gekry het nie. En hier is my antwoord daarop, nogsteeds.
Ek maak jou 'n deal. Sodra die kerk wat volgens jou die enigste een is wat die reg het om hulle opinies oor die Bybel publiek te maak, sodra hulle saam stem oor die doop, sal ek ophou my siening oor die Bybel gee. Maar tot dan is ek geregtig om ook Skrif te verduidelik soos ek dit sien, navors en bestudeer net soos wat die kerk hulle reg het om Skrifte te gebruik om hulle siening oor die doop te regverdig.
My hart is agter God aan. My filosofie oor Gesonde Seks is een man vir een vrou vir ewig. Maar die manier hoe ek mense probeer help om by daardie 'Eden-bloudruk' uit te kom is net 'n bietjie anderste as wat die tradisionele manier van 'kom ons sit seksuele oogklappies aan'. So as my seksuologiese boodskap en tegnieke nie vir jou werk om by jou Eden-bloudruk uit te kom nie, moenie vir my advies luister nie. Ek kan ook nie sê dat wat ek sê is die volle waarheid of die enigste 'reg' nie, al wat ek kan doen, is om deur wat ek verstaan van die Skrif en van Seksualiteit deur my studies, berading en verhouding met God aan julle kommunikeer op 'n manier wat mense vry maak van onnodige seksuele skuld ter selfde tyd om nie ander mense in die versoeking te plaas nie.
Bybel en Seksualiteitkenner
(Die redes hoekom ek hierdie skryf is tweevoudig. #1 om 'n stem te gee vir almal wie die kerk voor 'Sshh' gesê het. Almal wie seksuele trauma opgetel het by die hande van iemand van aansien in die kerk gemeenskap.
En #2 vir my eie debriefing. Ek kan net soveel stories hoor van abuse voordat ek net nie meer kan stilbly nie. En ek het hierdie week daardie punt bereik.)
Ek kan verstaan die kerk het baie om te verloor as hy sy sondes bekend moet maak. "Wat gaan die mense dan van die kerk dink?" Ons moet teen alle onkoste die skoon beeld van die kerk aanhou blink polish. Seksuele sondes word maar hush-hush gehou. "Sshh, moenie daaroor praat nie, dan vergeet ons dalk net môre wat vandag gebeur het." (Onder draai die duiwel rond)
Die enigste probleem om so baie skoonmaakmiddels te gebruik om 'n vorm van godsdiens aan die lewe te hou is dat MENSE in die proses seer kry. Die mense wie "Sshh" voor gesê word. Mense wie se seer onder die mat in gevee word. Mense wie verdoem word deur dieselfde mense wie hulle dwars deur kan sien. (Onder draai die duiwel rond)
Ek is nie teen die kerk nie. Ek is lief vir die kerk. MAAR EK IS BAIE KWAAD VIR DIE KERK. Nou ons almal weet die ware kerk is ek en jy. Die mens. Die individue. Maar tog wil ons saam kom om saam te aanbid en saam te leef. En dit is goed en reg. Die probleem daarmee is dat die individue wat TE veel uitstaan word vinnig-vinnig uit die geestelike click verwerp. (Onder draai die duiwel rond)
Niemand glo mee in die kerk wat perfek is nie. Niemand glo mee die skynheilige wat op die straathoek staan en preek nie. En as gevolg daarvan is daar al hoe meer mense wat begin twyfel in God. Is daar nie 'n nuwe tiepe Christen wat sal opstaan wat bereid is om sy naastes lief te hê soos hy homself liefhet en nie liefhê omdat hy dink sy naastes is soos homself nie!?
Wie het gesê ons moet hierdie perfekte beeld volhou? Kan ons nie maar almal erken dat ons ook maar net vlees is nie.
Hier is wat ek sien besig is om te gebeur. Die mense in die kerk, voel nie dat hulle genoeg antwoorde kry rondom hulle seksuele vrae nie en die antwoorde wat hulle wel kry los hulle met meer vrae en skuld as wat hulle mee begin het. PLUS dat die meerderheid van mense wie ek beraad oor seksuele molestering, is daar 'n baie (skyn)heilige persoon betrokke. Wat het Jesus hulle genoem…O, ja, wit gepleisterde grafstene. Jy lyk so mooi skoon aan die buitekant maar jy is dood binne. (Onder draai die duiwel rond)
Al wat ek probeer sê is dat die kerk bestaan ook maar net uit mense en daarom is dit nie perfek nie. Maar dit is wanneer hierdie imperfekte opstaan en homself bo oor ander mense heilig ag, dat dit vyandskap bring tussen die persoon wie so dringend genade nodig kry en die God wat hierdie verhewe probeer verteenwoordig.